钦定古今图书集成/明伦汇编/官常典/第498卷 > 萧讨古
## 钦定古今图书集成/明伦汇编/官常典/第498卷 > 萧讨古

按《辽史萧干传》：“干侄讨古，字括宁，性忠简，应历初，始入侍。会冀王敌烈、宣徽使海思谋反，讨古与耶律阿
烈密告于上，上嘉其忠，诏尚朴谨公主。保宁末，为南
京统军使。乾亨初，宋侵燕，讨古与北院大王奚底拒
之，不克，军溃。讨古等不敢复战，退屯清河。帝闻其败，
遣使责之曰：‘卿等不严侦候，用兵无法，遇敌即败，奚
以将为’。”讨古惧。顷之，援兵至，讨古奋力以败宋军。上
释其罪，降为南京侍卫亲军都指挥使。四年卒。